**Feketeerdő Község Önkormányzat Képviselő-testületének 9/2015 (XI.25.) önkormányzati rendelete**

**a helyi adókról**

Feketeerdő Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

**1. §**

**Iparűzési adó**

(1) Az adó mértéke álladó jelleggel végzett iparűzési tevékenység esetén az adóalap 1,7%-a.

(2) Ideiglenes jelleggel végzett iparűzési tevékenység esetén az adó mértéke naptári naponként 500 Ft.

(3) Mentes az iparűzési adó alól a háziorvos, védőnő vállalkozó, feltéve, ha annak vállalkozási szintű iparűzési adóalapja az adóévben a 20 millió forintot nem haladja meg.

[[1]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftn_2)1/A. §

Értelmező rendelkezések jelen rendelet alkalmazásában:

a) állami támogatás: az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 2. § 1. pontja szerinti támogatás,

b) egy és ugyanazon vállalkozás: az 1407/2013/EU bizottsági rendelet 2. cikk (2) bekezdése szerinti vállalkozás.

[[2]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftn_3)1/B. §

(1) Az 1. § (3) bekezdésben meghatározott adómentesség formájában nyújtott támogatás csekély összegű támogatásnak minősül, amelyet kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o) (a továbbiakban 1407/2013/EU bizottsági rendelet) szabályai alapján lehet nyújtani.

(2) A kedvezményezett az adómentesség következtében megszerzett előnyt – az 1407/2013/EU bizottsági rendelet 1. cikke (2) bekezdésének kivételével – nem használhatja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

(3) A kedvezményezettnek az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról. A nyilatkozat a rendelet 1. számú mellékletét képezi.

(4) A kedvezményezett és az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.

(5) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

(6) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

(7) A támogatást nyújtó (önkormányzat) írásban tájékoztatja a kedvezményezettet a támogatás bruttó támogatási egyenértékben kifejezett összegéről és arról, hogy az csekély összegűnek minősül. Az igazolás a rendelet 2. számú mellékletét képezi.

(8) A kedvezményezettnek a támogatáshoz kapcsolódó iratokat az odaítélést követő 10 évig meg kell őriznie, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

**2. §**

**Építményadó**

(1) Az adó alapja az építmény m2-ben számított hasznos alapterülete.

[[3]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftn_4)(2) Az adó évi mértéke az (1) bekezdés szerinti adóalap után

a) lakás esetén: 600 Ft/m2,

b) minden más adóköteles építmény esetén: 100 Ft/m2.

(3) Mentes az építményadó alól az 1990 évi C. törvény (a továbbiakban Htv.) 13. §-ában biztosított mentességeken túl a magánszemély tulajdonában lévő lakás, amely a tulajdonosnak, illetve a Ptk. szerinti közeli hozzátartozójának életvitelszerűen lakóhelyéül szolgál, kivéve a vállalkozás üzleti célt szolgáló épülete, épületrésze.

[[4]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftn_1)2/A. § A helyi adókról szóló 1990. évi C. törvény 15/A. § szerinti adóalap esetén az adó évi mértéke 0 Ft/m2.

**3. §**

**Telekadó**

(1) Az adó alapja a telek m2-ben számított területe.

[[5]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftn_5)(2) Az adó évi mértéke az (1) bekezdés szerinti adóalap után 100 Ft/m2.

(3) Mentes az adó alól a Htv. 19. §-ában meghatározott mentességeken túl az építménnyel azonos helyrajzi számon lévő telek, illetve az ingatlannal használat szerint egybefüggő, de külön helyrajzi számon lévő telek, kivéve a vállalkozó üzleti célt szolgáló telket.

**4. §**

**Záró rendelkezések**

(1) A rendelet 2016. január 1-jén lép hatályba.

(2) Hatályát veszti Feketeerdő Község Önkormányzata Képviselő-testületének

a) a helyi adókról szóló 2/2005. (I.25.) önkormányzati rendelete,

b) a helyi adókról szóló 2/2005. (I.25.) önkormányzati rendelet módosításáról szóló 11/2005. (VI.28.) önkormányzati rendelete,

c) a helyi adókról szóló 2/2005. (I.25.) önkormányzati rendelet módosításáról szóló 11/2007. (XI.30.) önkormányzati rendelete,

d) a helyi adókról szóló 2/2005. (I.25.) önkormányzati rendelet módosításáról szóló 8/2011. (IX.07.) önkormányzati rendelete,

e) a telekadóról szóló 5/2007. (VI.4.) önkormányzati rendelete.

Feketeerdő, 2015. november 23.

                          Novák András                                                   dr. Varga József

                           polgármester                                                            jegyző

A rendelet kihirdetve:

Feketeerdő, 2015. november 25.

                                                                                                    dr. Varga József

                                                                                                            jegyző

[[1]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftnref_2)

A rendelet szövegét a 2/2016. (III.30.) önkormányzati rendelet 1. §-a módosította. Hatályos: 2016.01.01-től

[[2]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftnref_3)

A rendelet szövegét a 2/2016.(III.30.) önkormányzati rendelet 2. §-a módosította. Hatályos: 2016.04.01-től

[[3]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftnref_4)

A rendelet szövegét a 10/2016.(XI.30.) önkormányzati rendelet. §-a módosította. Hatályos: 2017.01.01-től

[[4]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftnref_1)

A rendelet szövegét a 18/2017.(XII.29.) önkormányzati rendelet1. §-a módosította. Hatályos: 2018.02.01-től

[[5]](http://njt.hu/njtonkorm.php?njtcp=eh1eg0ed1dr2eo1dt8ee7em2cj7by8cd5bx8by3bx6ca7n" \l "_ftnref_5)

A rendelet szövegét a10/2016. (XI.30.) önkormányzati rendelet 2. §-a módosította. Hatályos: 2017.01.01-től

**Csatolmányok**

| **Megnevezés** | **méret** |
| --- | --- |
| [1. melléklet](http://njt.hu/onkorm/attachments/adl_id/1311/96622/157429/1459494005_1.%20melleklet.docx) | 40.87 KB |
| [2. melléklet](http://njt.hu/onkorm/attachments/adl_id/1311/96622/157429/1459494005_2.%20melleklet.docx) | 26.14 KB |